Daniel Ek

Daniel Georg Ek (født 1983) er en svensk innovatør, gründer og bedriftsleder innenfor IT-bransjen. Ek er kjent for å ha grunnlagt Spotify, en nettbasert musikktjeneste som tilbyr muligheten å kunne lytte på «strømmet» musikk.

 Bakgrunn og virke 
Daniel Ek vokste opp i Rågsved i Stockholm med sin enslige mor og startet allerede i grunnskolen å utvikle sin kunnskap innen IT og blant annet etablere bedrifter for å lage billigere hjemmesider for forskjellige næringsvirksomheter med sine kamerater som ansatte. I 1999, 16 år gammel, søkte han arbeid på det da nesten helt nyetablerte Google. Da han fikk til svar «kom tilbake når du har tatt en høyere eksamen» bestemte han seg i frustrasjon for å i stedet konkurrere med dem og skape en egen, enda bedre søkemotor. Da han ikke selv lyktes løse denne overveldende oppgaven, la han ut sitt ferdige grunnleggende arbeid på Internett og tilbød andre å via åpen kildekode bidra til å fullføre et sluttresultat (som senere kom å gå inn i systemet for Yahoo Finance).

 Spotify 
Inspirert av den tidligere anerkjente piratmusikkdelingstjenesten Napster, begynte han å tenke på en mulig ny løsning for musikkdistribusjon. I løpet av tiden i TradeDoubler hadde han blitt kjent med styreformann Martin Lorentzon, og de to begynte å utvikle en løsning, som de startet i 2006, et musikkmeglerselskap via Internett, kalt Spotify med Daniel Ek som administrerende direktør og med viktig teknisk innsats av blant annet Ludvig Strigeus. Helt fra starten var tanken å inkludere de store plateselskapene med flere som partnere og medeiere i virksomheten, og etter lange forhandlinger klarte de å fullføre denne planen og lanserte i 2008 tjenesten for musikkunder i Sverige og Europa. Etter ytterligere lange forhandlinger og forsinkelser, og med nytt samarbeid med blant annet Facebook og Napster-gründer Sean Parker, ble Spotify lansert i Nord-Amerika sommeren 2011. 

Den 30. september 2025 ble det annonsert i en pressemelding at Ek trer av som toppsjef i Spotify. Han blir deretter administrerende styreleder som skal fokusere på selskapets langsiktige utvikling. 

 Referanser 

 Eksterne lenker 



  Crunchbase
  Forbes 16. januar 2012, «Spotify's Daniel Ek: Most Important Man inn Music»

Kategori:Svenske forretningsfolk
Kategori:Gründere